Zavod za hitnu medicinu Bjelovarsko-bilogorske županije, Josipa Jelačića 13c, Bjelovar, OIB 09014802211 kojeg zastupa Ravnatelj Iva Plevnik Žaja, dr.med.spec. (u daljnjem tekstu Naručitelj)
i

_________________________________________________________________________________ (u daljnjem tekstu Isporučitelj)

zaključili su slijedeći:
UGOVOR

o održavanju web stranice i IT sustava
UVOD
Članak 1.
Na temelju provedenog postupka jednostavne nabave, evidencijski broj JN-15/2026, za uslugu održavanja web stranice i IT sustava sukladno Pravilniku o provođenju postupka jednostavne nabave, sklapa se ovaj ugovor s rokom trajanja 12 mjeseci.
Naručitelj je svojom Odlukom o odabiru Urbroj: ________________________________ godine odabrao Ponudu __________ kao najbolje ocijenjenu ponudu sukladno objavljenom kriteriju za donošenje Odluke o odabiru te uvjetima i zahtjevima Poziva za dostavu ponuda.
Sastavni dio ovog Ugovora čini prihvaćena Ponuda ___________________ godine za održavanje web stranice i IT sustava. Poziv za dostavu ponuda zajedno sa svim prilozima u cjelokupnom sadržaju.

PREDMET I TRAJANJE UGOVORA

Članak 2.
Predmet ovog Ugovora je usluga održavanja web stranice i IT sustava Zavoda za hitnu medicinu Bjelovarsko-bilogorske županije.

Ugovor se smatra sklopljenim danom potpisa ugovornih strana s rokom važenja 12 mjeseci.
CIJENA

Članak 3.

Vrijednost ovog Ugovora iznosi :

Iznos bez PDV-a:

________ eura
PDV:

 
________ eura
Iznos sa PDV-om: 
________ eura
Slovima: _____________________ eura
Ponuđene jedinične cijene ne mogu se mijenjati tijekom trajanja ovog Ugovora. Pojedine stavke i jedinične cijene predmeta nabave izričito su navedene u Ponudi i Troškovniku koji su sastavni dio ovog Ugovora.
U cijenu ponude bez poreza na dodanu vrijednost uračunati su svi troškovi (sati održavanja, ažuriranja, instalacije i popravaka IT opreme, izlasci na intervenciju i putni troškovi, implementacija sigurnosnih rješenja za unapređenje sigurnosti IT sustava, prilagodba sustava na NIS2 direktivu, najam firewalla i nadzornog softwarea,  uslugu unosa novih informacija i vijesti te održavanje web stranice te ostale usluge definirane Pozivom za dostavu ponuda).

Količine predmeta nabave navedene u Troškovniku su okvirne.
Stvarna nabavljena količina usluga temeljem ovog Ugovora može biti veća ili manja od okvirne količine. 
MJESTO, NAČIN I ROK ISPORUKE
Članak 4.
Mjesto isporuke predmeta nabave je sjedište Zavoda za hitnu medicinu BBŽ na adresi Josipa Jelačića 13c, Bjelovar.
Članak 5.

Početak obavljanja usluge je odmah po potpisu ugovora. Ugovor se sklapa na razdoblje od godine dana. Ugovor se može produžiti najkasnije do okončanja postupka sljedećeg postupka jednostavne nabave za ovaj predmet nabave, ukoliko isporučitelj ne zahtjeva izmjenu ugovora koja se odnosi na cijenu. 

Rok isporuke usluge ne smije biti duži od pet (5) radnih dana od slanja narudžbenice, odnosno 24 sata u slučaju hitne intervencije.

Za svaki dan zakašnjenja sa isporukom predmeta nabave plaćaju se penali. U slučaju da ponuditelj svojom krivnjom ne izvrši uslugu, plaća penale i to 2‰ na vrijednost ugovora za svaki dan zakašnjenja sa izvršenjem, a najviše 10% od iznosa vrijednosti ugovora. Ukoliko se obračunavaju penali, naručitelj ima pravo iste prebiti s dugovanjem za isplatu ugovorene cijene ili aktivirati jamstva.

Ukoliko tijekom izvršenja ugovora dođe do povrede odredbi ugovora više od tri (3) puta, slijedom čega se utvrdi da usluga nije zadovoljavajuća, ne odgovara traženoj kvaliteti i roku isporuke, o čemu će se pismenim putem obavijestiti ponuditelja, Naručitelj zadržava pravo na jednostrani raskid ugovora, uz otkazni rok od 60 dana te aktiviranja jamstva za uredno ispunjenje ugovora.

KONTROLA KVALITETE
Članak 6.
Izvršena usluga mora po kvaliteti odgovarati svim važećim propisima Republike Hrvatske te zadovoljiti tražene odredbe – uvjete iz Poziva za dostavu ponuda.

Kvaliteta usluge mora biti takva da zadovoljava sve tehničke karakteristike ponuđene usluge i u skladu s odgovarajućim normama i ostalim osobitostima navedenim u troškovniku koji je prilog ovog ugovora.

U slučaju da usluga iz Ugovora ne odgovara ugovorenoj kvaliteti Naručitelj ima slijedeća prava: pravo odustati od isporuke, pravo jednostranog raskida ugovora jednostranom pisanom izjavom kao i pravo cjelokupne naknade štete.

JAMSTVO ZA UREDNO ISPUNJENJE UGOVORA
Članak 8.

Isporučitelj je dužan u roku od 10 (deset) dana od dana potpisa ugovora Naručitelju dostaviti bjanko zadužnicu ili zadužnicu (potvrđenu od javnog bilježnika) kao jamstvo za uredno ispunjenje ugovora u visini od 10% (desetposto) ukupne vrijednosti ugovora. 
Umjesto bjanko zadužnice gospodarski subjekt može dati novčani polog (pod svrhom plaćanja potrebno je navesti da se radi o jamstvu za uredno ispunjenje ugovora o javnoj nabavi i navesti evidencijski broj nabave) na transakcijski račun br. HR2724020061101177395 u iznosu od 10% vrijednosti ugovora bez poreza na dodanu vrijednost.
Ako jamstvo za uredno ispunjenje ugovora ne bude naplaćeno, Naručitelj će ga nakon isteka vratiti odabranom ponuditelju.
Naručitelj će aktivirati (naplatiti) dostavljeno jamstvo u slučaj da Isporučitelj ne isporuči Robu prema utvrđenoj ponudi i specifikaciji, odnosno u slučaju da Isporučitelj neuredno ispuni, nepravovremeno ispuni ili uopće ne ispuni obveze iz ovog Ugovora.
ROK, NAČIN I UVJETI PLAĆANJA 
Članak 9.
Na zaprimanje, obradu i plaćanje računa primjenjuje se Zakon o elektroničkom izdavanju računa u javnoj nabavi (NN broj 94/18).

Naručitelj će izvršiti plaćanje uredno izvršenih isporuka robe u roku od šezdeset (60) dana od dana zaprimanja računa, a temeljem jediničnih cijena iz ponudbenog troškovnika i stvarno izvršenih usluga. Odabrani ponuditelj ima obvezu slanja eRačuna.

Naručitelj zaprima e-Račune putem FINA servisa e-RAČUN' email adresa: stela.hzhmbj@gmail.com.  

Računi se ispostavljaju za svako mjesto troška posebno, sukladno narudžbenicama.

Račun mora biti ispostavljen na propisani način i u sebi sadržavati oznaku broja ugovora temeljem kojega se nabava realizira. Predujam je isključen, kao i svi drugi oblici osiguranja plaćanja.

ZAVRŠNE ODREDBE
Članak 10.
Za slučaj da Isporučitelj uslugu ne isporuči prema utvrđenoj ponudi i specifikaciji, Naručitelj ima pravo zahtijevati od Isporučitelja da nedostatak ukloni, zahtijevati sniženje cijene ili izjaviti da jednostrano raskida ugovor kao i naplatiti jamstvo sukladno članku 6 ovog Ugovora. Troškovi koji bi nastali na strani Naručitelja temeljem takvog postupanja Isporučitelja u cijelosti padaju na teret Isporučitelja.
U slučaju neurednog ispunjenja, nepravovremenog ispunjenja i neispunjenja obveza Naručitelj ima pravo jednostranog raskida Ugovora.
Naručitelj ima pravo i na naknadu cjelokupne štete koja se prouzroči Naručitelju, a koju je štetu prouzročio Isporučitelj pri ispunjavanju obveza iz ovog Ugovora.
Rizik slučajne propasti ili oštećenja robe do predaje Naručitelju snosi Isporučitelj, a s predajom rizik snosi Naručitelj. 
Članak 11.
Na sva pitanja koja nisu regulirana odredbama ovog Ugovora i poziva za dostavu ponuda u postupku koji je prethodio sklapanju ugovora, a imaju utjecaja na provedbu ugovora, primjenjivat će se odredbe Zakona o obveznim odnosima i postojećih propisa Republike Hrvatske.
Članak 12.
Potpisom ovog Ugovora Isporučitelj potvrđuje da je u cijelosti razumio i da je suglasan s cjelokupnim sadržajem ovog Ugovora.
Članak 13.
Sve sporove koji nastanu po ovom Ugovoru, ugovorne strane će prvenstveno rješavati sporazumno, a ukoliko se sporazum ne postigne, za odlučivanje u sporu nadležan je sud u Bjelovaru.
Članak 14.

Eventualne izmjene i dopune ovog ugovora vrijede samo ako su sastavljene u pisanoj formi i potpisane od svih ugovornih strana.
Članak 15.
Ovaj ugovor sastavljen je od 4 (četiri) istovjetna primjeraka, od kojih Naručitelj zadržava 2 (dva), a Isporučitelj 2 (dva) primjerka.
URBROJ: 
U Bjelovaru,____________. godine




U _____________, ___________

Za Naručitelja

Za  Isporučitelja
Zavod za hitnu medicinu 


Bjelovarsko-bilogorske županije


______________________

________________________

Ravnatelj


Iva Plevnik Žaja, dr.med.spec.

